Doi tineri, cu vârsta de 16, respectiv 20 de ani, au fost reținuți de polițiști după ce au omorât în bătaie, în plină stradă, un bărbat de 46 de ani. Crima s-a produs, aseară, în zona Parcului Crângași din Capitală.
Surse judiciare au relatat pentru Digi 24 că s-a ajuns la acest scandal în condiţiile în care nişte adolescente au vrut să o bată pe alta, în parc, şi au venit însoţite de mai mulţi tineri, pentru a o agresa pe fată.
Fata care urma să fie bătută a aflat şi a venit în parc şi tatăl ei vitreg, partenerul de viaţă al mamei sale, pentru a discuta cu cei care voiau să o agreseze. Fetele au discutat amiabil, dar băieţii s-au luat la ceartă.
Situaţia a culminat cu înarmarea tinerilor cu nişte pari, pe care i-au luat de pe stradă şi cu lovirea victimei.
O lovitură la cap i-a fost fatală, iar medicii nu au mai reușit să îl salveze, deși au încercat timp de două ore să îl resusciteze.
Deși crima s-a petrecut în plină stradă, sub privire șoferilor și pietonilor, nimeni nu i-a sărit în ajutor victimei.
Acest lucru rezultă și din raportul întocmit de procurori: ”la agresiune a asistat un număr mare de persoane – pietoni şi conducători auto, cărora le-au fost provocate sentimente de teamă, revoltă şi indignare, fiind astfel tulburată ordinea şi liniştea publică”.
Cei doi suspecți au fost arestați. Ei și-ar fi recunoscut fapta, dar rudelelor susțin că a fost vorba de auto-apărare.
Crima a fost surprinsă de o camera auto a unui șofer care s-a aflat în zonă.
Imaginile, cu impact emoțional puternic, sunt disponibile AICI